ஏ.ஆர்.முருகதாஸ் - விஜய் கூட்டணி மூன்றாவது முறையாக இணைந்துள்ள படம் 'சர்கார்'. சன் பிக்சர்ஸ் நிறுவனத்தின் சார்பில் கலாநிதிமாறன் இப்படத்தை தயாரிக்கிறார். ஏ.ஆர்.ரஹ்மான் இசையமைக்க, அனைத்துப் பாடல்களையும் விவேக் எழுதியுள்ளார். விஜய் ஜோடியாக கீர்த்தி சுரேஷ் நடிக்கிறார். வரலட்சுமி சரத்குமார், யோகிபாபு, ராதாரவி, பழ.கருப்பையா ஆகியோர் கதையின் பிரதான கதாபாத்திரங்களில் நடிக்கின்றனர். சென்னை, கொல்கத்தா, லாஸ் வேகாஸ் உள்ளிட்ட பல இடங்களில் இதன் படப்பிடிப்பு நடைபெற்று வந்தது. அடுத்தடுத்த கட்டங்களாக இடைவெளி இல்லாமல் படப்பிடிப்பு நடத்தப்பட்டது. தற்போது இப்படத்தின் படப்பிடிப்பு முடிவடைந்துள்ளதாக தெரிவிக்கப்பட்டுள்ளது. கடைசி நாள் படப்பிடிப்பில் வரலட்சுமி சரத்குமார் உள்ளிட்ட பலர் கலந்து கொண்டனர். படக்குழுவினரோடு வரலெட்சுமி உள்ளிட்ட நடிகர்கள் கலந்து கொண்ட புகைப்படம் வெளியிடப்பட்டுள்ளது. அக்டோபர் 2-ஆம் தேதி காந்தி ஜெயந்தியை முன்னிட்டு பாடல்கள் வெளியாக இருக்கின்றன. வருகிற தீபாவளிக்கு இந்தப் படம் வெளியாகிறது.